আন্টোনিও রুডিগার

আন্টোনিও রুডিগার (জার্মান: Antonio Rüdiger; জার্মান উচ্চারণ: [anˈto:nio ˈʁy:diˌgɐ]; জন্ম: ৩ মার্চ ১৯৯৩) হলেন একজন জার্মান পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন। ২০০০–০১ মৌসুমে, মাত্র ৭ বছর বয়সে, জার্মান ফুটবল ক্লাব স্পারবার নয়কোলনের যুব পর্যায়ের হয়ে খেলার মাধ্যমে রুডিগার ফুটবল জগতে প্রবেশ করেছেন এবং পরবর্তীকালে তাসমানিয়া বার্লিন, নয়কোলনার স্পোর্টফ্রয়ন্ডে, হের্টা জেলেন্ডর্ফ, বরুসিয়া ডর্টমুন্ড এবং ভিএফবি স্টুটগার্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, জার্মান ক্লাব ভিএফবি স্টুটগার্টের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিএফবি স্টুটগার্টের হয়ে চার মৌসুমে ৬৬ ম্যাচে ২টি গোল করার পর ২০১৫–১৬ মৌসুমে তিনি ধারে ইতালীয় ক্লাব রোমায় যোগদান করেছেন। রোমায় এক মৌসুম ধারে সহ সর্বমোট দুই মৌসুম অতিবাহিত করার পর প্রায় ২৯ মিলিয়ন ইউরোর বিনিময়ে ইংরেজ ক্লাব চেলসির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০৩ ম্যাচে ১২ টি গোল করেছেন। চেলসির হয়ে তার চতুর্থ মৌসুমে তিনি টমাস টুখেলের অধীনে ২০২০–২১ উয়েফা চ্যাম্পিয়নস লিগের শিরোপা জয়লাভ করেছেন। ২০২২–২৩ মৌসুমে, তিনি চেলসি হতে স্পেনীয় ক্লাব রিয়াল মাদ্রিদে যোগদান করেছেন। ২০১০ সালে, রুডিগার জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত জার্মানির বয়সভিত্তিক দলের হয়ে খেলার পর, তিনি ২০১৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৫৩ ম্যাচে ২টি গোল করেছেন। তিনি জার্মানির হয়ে এপর্যন্ত ২০১৭ ফিফা কনফেডারেশন্স কাপ, ২০১৮ ফিফা বিশ্বকাপ এবং উয়েফা ইউরো ২০২০-এ অংশগ্রহণ করেছেন, যার মধ্যে ২০১৭ সালে ইওয়াখিম ল্যোভের অধীনে ফিফা কনফেডারেশন্স কাপের শিরোপা জয়লাভ করেছেন। আন্টোনিও রুডিগার ১৯৯৩ সালের ৩রা মার্চ তারিখে জার্মানির বার্লিনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম মাটিয়াস রুডিগার এবং তার মায়ের নাম লিলি রুডিগার, যিনি সিয়েরা লিওনীয় বংশোদ্ভূত। রুডিগার জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১০ সালের ৮ই অক্টোবর তারিখে তিনি প্রীতি ম্যাচে ইউক্রেন অনূর্ধ্ব-১৮ দলের বিরুদ্ধে ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-২১ দলের হয়ে তিনি ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, তবে তার দল উক্ত আসরের গ্রুপ পর্ব থেকেই বিদায় নিয়েছিল। এই আসরে তিনি মাত্র ১ ম্যাচে অংশগ্রহণ করেছিলেন। জার্মানির বয়সভিত্তিক দলের হয়ে তিনি প্রায় ৫ বছরে ৩৪ ম্যাচে অংশগ্রহণ করে ৬টি গোল করেছেন। তিনি ২০১০ সালের ৮ই অক্টোবর তারিখে ইউক্রেন অনূর্ধ্ব-১৮ দলের বিরুদ্ধে তার অভিষেক ম্যাচেই জার্মানির বয়সভিত্তিক দলের হয়ে প্রথমবারের মতো গোল করেছেন। ২০১৪ সালের ১৩ই মে তারিখে, ২১ বছর, ২ মাস ও ১০ দিন বয়সে, ডান পায়ে ফুটবল খেলায় পারদর্শী রুডিগার পোল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। জার্মানির হয়ে অভিষেকের বছরে রুডিগার সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর, ৪ মাস ও ২৫ দিন পর, জার্মানির জার্সি গায়ে প্রথম গোলটি করেছেন; ২০১৭ সালের ৮ই অক্টোবর তারিখে, আজারবাইজানের বিরুদ্ধে ম্যাচের ৬৪তম মিনিটে ইয়োজুয়া কিমিশের অ্যাসিস্ট হতে জার্মানির হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। এছাড়াও, ২০১৯ সালের ২৪শে মার্চ তারিখে, নেদারল্যান্ডসের বিরুদ্ধে ম্যাচের দ্বিতীয় গোলে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেছেন। রুডিগার রাশিয়ায় অনুষ্ঠিত ২০১৮ ফিফা বিশ্বকাপের জন্য ইওয়াখিম ল্যোভের অধীনে ঘোষিত জার্মানি দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ২৩শে জুন তারিখে, তিনি সুইডেনের বিরুদ্ধে গ্রুপ পর্বে নিজেদের ২য় ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। এই আসরে তিনি মাত্র ১ ম্যাচে অংশগ্রহণ করেছেন। ২০২২ সালের ২৯শে মার্চ তারিখে নেদারল্যান্ডসের আমস্টারডামের ইয়োহান ক্রুইফ এরিনায় অনুষ্ঠিত নেদারল্যান্ডসের বিরুদ্ধে ম্যাচে অংশগ্রহণ করার মাধ্যমে তিনি জার্মানির জার্সি গায়ে তার ৫০তম ম্যাচ খেলেছেন, ম্যাচটি জার্মানি ১–১ গোলে ড্র করেছিল, যেখানে তিনি ৯০ মিনিট খেলেছেন। ১ জুলাই ২০২২ পর্যন্ত হালনাগাদকৃত। "FIFA Confederations Cup Russia 2017: List of players: Germany" (পিডিএফ)। FIFA। ২ জুলাই ২০১৭। পৃষ্ঠা 4। ২৪ জুলাই ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২১ জুলাই ২০১৭।  "Antonio Rüdiger: Overview"। Premier League। সংগ্রহের তারিখ ২৮ জুন ২০২০।  "FIFA World Cup Russia 2018: List of Players: Germany" (পিডিএফ)। FIFA। ১৫ জুলাই ২০১৮। পৃষ্ঠা 12। ১১ জুন ২০১৯ তারিখে মূল (পিডিএফ) থেকে আর্কাইভ করা।  "Rüdiger"। Real Madrid C.F. - Web Oficial। ৩ সেপ্টেম্বর ২০২২। সংগ্রহের তারিখ ৩ সেপ্টেম্বর ২০২২।  "Antonio Rüdiger LaLiga Santander"। laliga.com। ৭ জুন ২০১৯। সংগ্রহের তারিখ ৩ সেপ্টেম্বর ২০২২।  "Stuttgart vs. Borussia M'gladbach – 29 January 2012 – Soccerway"। uk.soccerway.com (ইংরেজি ভাষায়)। সংগ্রহের তারিখ ৭ নভেম্বর ২০১৭।  "Roma complete Rüdiger signing"। A.S. Roma। ১৯ আগস্ট ২০১৫। ১ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৫।  "Antonio Rudiger: Chelsea sign Roma defender for a reported initial fee of £29m"। BBC Sport। ৯ জুলাই ২০১৭। সংগ্রহের তারিখ ৯ জুলাই ২০১৭।  "Man. City 0–1 Chelsea: Havertz gives Blues second Champions League triumph"। UEFA। ২৯ মে ২০২১। সংগ্রহের তারিখ ২৯ মে ২০২১।  "Official Announcement: Rüdiger"। Real Madrid CF। ২ জুন ২০২২। সংগ্রহের তারিখ ২ জুন ২০২২।  "Rudiger moves to Real"। chelseafc.com। ২ জুন ২০২২।  Johnston, Neil (২ জুলাই ২০১৭)। "Chile 0–1 Germany"। BBC Sport। সংগ্রহের তারিখ ১১ জানুয়ারি ২০১৮।  "Antonio Rüdiger: Profile"। worldfootball.net। HEIM:SPIEL। সংগ্রহের তারিখ ২৮ জুন ২০২০।  "Germany 1:2 (U18 Friendlies 2010, October)"। worldfootball.net। সংগ্রহের তারিখ ১ জুলাই ২০২২।  "Ukraine U18 - Germany U18, Oct 8, 2010 - International Friendlies - Match sheet"। Transfermarkt। ৮ অক্টোবর ২০১০। সংগ্রহের তারিখ ১ জুলাই ২০২২।  "Germany vs. Poland - 13 May 2014"। Soccerway। ১৩ মে ২০১৪। সংগ্রহের তারিখ ১ জুলাই ২০২২।  "Germany 0–0 Poland"। Goal.com। সংগ্রহের তারিখ ১৪ মে ২০১৪।  "Germany vs Poland, 13 May 2014"। eu-football.info। সংগ্রহের তারিখ ১ জুলাই ২০২২।  "Germany - Poland 0:0 (Friendlies 2014, May)"। worldfootball.net। সংগ্রহের তারিখ ১ জুলাই ২০২২।  "Poland, May 13, 2014 - International Friendlies - Match sheet"। Transfermarkt। ১৩ মে ২০১৪। সংগ্রহের তারিখ ১ জুলাই ২০২২।  Strack-Zimmermann, Benjamin (১৩ মে ২০১৪)। "Germany vs. Poland"। National Football Teams। সংগ্রহের তারিখ ১ জুলাই ২০২২।  "Germany vs. Azerbaijan - 8 October 2017"। Soccerway। ৮ অক্টোবর ২০১৭। সংগ্রহের তারিখ ১ জুলাই ২০২২।  "Germany - Azerbaijan 5:1 (WC Qualifiers Europe 2016/2017, Group C)"। worldfootball.net। ৮ অক্টোবর ২০১৭। সংগ্রহের তারিখ ১ জুলাই ২০২২।  "Germany 5–1 Azerbaijan"। BBC Sport। ৮ অক্টোবর ২০১৭। সংগ্রহের তারিখ ১১ জানুয়ারি ২০১৮।  "Germany vs Azerbaijan, 8 October 2017, World Cup qualification"। সংগ্রহের তারিখ ১ জুলাই ২০২২।  "Russia, Nov 15, 2018 - International Friendlies - Match sheet"। Transfermarkt। ১৫ নভেম্বর ২০১৮। সংগ্রহের তারিখ ১ জুলাই ২০২২।  "List of players: FIFA World Cup 2014" (পিডিএফ)। fifa.com (ইংরেজি ভাষায়)। ফিফা। ১৭ মে ২০১৪। ৩ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০২১।  "Germany announce final World Cup squad, with Manuel Neuer, without Leroy Sané"। Deutsche Welle। সংগ্রহের তারিখ ৪ জুন ২০১৮।  "Germany vs. Sweden - 23 June 2018"। Soccerway। ২৩ জুন ২০১৮। সংগ্রহের তারিখ ১ জুলাই ২০২২।  "Germany - Appearances World Cup 2018"। worldfootball.net। সংগ্রহের তারিখ ১ জুলাই ২০২২।  "Netherlands vs Germany, 29 March 2022"। সংগ্রহের তারিখ ১ জুলাই ২০২২।  Strack-Zimmermann, Benjamin (২৯ মার্চ ২০২২)। "Netherlands vs. Germany"। National Football Teams। সংগ্রহের তারিখ ১ জুলাই ২০২২।  "Netherlands vs. Germany - 29 March 2022"। Soccerway। ২৯ মার্চ ২০২২। সংগ্রহের তারিখ ১ জুলাই ২০২২।  "Netherlands - Germany 1:1 (Friendlies 2022, March)"। worldfootball.net। ২৮ মার্চ ২০২২। সংগ্রহের তারিখ ১ জুলাই ২০২২।  "Iceland vs. Germany - 8 September 2021"। Soccerway। ৮ সেপ্টেম্বর ২০২১। সংগ্রহের তারিখ ১ জুলাই ২০২২।  "Iceland - Germany 0:4 (WC Qualifiers Europe 2021/2022, Group J)"। worldfootball.net। ৯ সেপ্টেম্বর ২০২১। সংগ্রহের তারিখ ১ জুলাই ২০২২।  উইকিমিডিয়া কমন্সে আন্টোনিও রুডিগার সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) আন্টোনিও রুডিগার – ফিফা প্রতিযোগিতার রেকর্ড (ইংরেজি) আন্টোনিও রুডিগার – উয়েফা প্রতিযোগিতার রেকর্ড (আর্কাইভ) (ইংরেজি)  ডিএফবিতে আন্টোনিও রুডিগার (ইংরেজি) (এছাড়াও জার্মান ভাষায় উপলব্ধ) সকারওয়েতে আন্টোনিও রুডিগার (ইংরেজি) সকারবেসে আন্টোনিও রুডিগার (ইংরেজি) বিডিফুটবলে আন্টোনিও রুডিগার (ইংরেজি) ইইউ-ফুটবলে আন্টোনিও রুডিগার (ইংরেজি) ট্রান্সফারমার্কেটে আন্টোনিও রুডিগার (ইংরেজি) ওয়ার্ল্ডফুটবল.নেটে আন্টোনিও রুডিগার (ইংরেজি) ইএসপিএন এফসিতে আন্টোনিও রুডিগার (ইংরেজি) ন্যাশনাল-ফুটবল-টিমস.কমে আন্টোনিও রুডিগার (ইংরেজি)